internet vaartha 143 Views
న్యూఢిల్లీ : ఐరోపాకూటమి నుంచి వైదొలిగేందుకే ఓటువేసిన బ్రిటన్‌ పౌరుల తీర్పుపై ప్రపంచ మార్కెట్లు ఒక్కసారిగా వణికాయి. యూరోపియన్‌ యూనియన్‌ మార్కెట్లు సైతం భారీ పతనం చవి చూసాయి. అగ్రరాజ్యాలకు సైతం ఈ ప్రభావం తాకింది. అయితే భారత్‌కు మాత్రం తొలినాళ్లలో స్వల్ప ప్రభావం ఉన్నప్పటికీ ఇక గ్లోబల్‌ ఇన్వెస్టర్లు మొత్తం క్యూ కడతారని అంతర్జాతీయ నిపుణులు విశ్లేషిస్తు న్నారు. ఇకపై బ్రిటన్‌ తర్వాత ప్రపంచంలో అత్యంత సానుకూల దేశాలుగా భారత్‌, కొరియాలుమాత్రమే కనిపిస్తున్నట్లు మోర్గాన్‌ స్టాన్లీ ఆర్థిక వేత్త జాకబ్‌నెల్‌ వెల్లడించారు. బ్రెగ్జిట్‌ అనంతరం భారత్‌ ఒక్కటే సమర్ధవంతంగా అనిశ్చితిని ఎదురొడ్డగలదని అగ్రరాజ్యం అమెరికా ఆర్థికవేత్తలు సైతం వెల్లడించారు. సమీపభవిష్య త్తులో సావరిన్‌ బాండ్లు, కరెన్సీ మార్కెట్లు మరింత ఒత్తిడికి లోనవు తాయని అంచనా వేస్తున్నాయి. యూరోప్‌లో వెల్లువెత్తిన ఈ ప్రకం పనలను ఆసియా సమర్ధవంతంగా తట్టుకోగలదని వెల్లడయింది. బయటి ప్రాంత వాణిజ్యంపైనా, లేక ఇతరుల పై ఆధారపడే ఆర్థికవ్యవస్థలున్న దేశాలు కొంత సతమతం అవుతాయి. కొరియా, జపాన్‌, తైవాన్‌, మలేసియా, సింగపూర్‌, హాంకాంగ్‌, థాయిలాండ్‌ వంటిదేశాలు ప్రారం భంలో ఒత్తిడికిలోనవుతాయి. భారత్‌, ఇండోనేసియా, ఫిలిప్పైన్స్‌,చైనా, వియత్నాం వంటిదేశాలు కొంత నిలదొక్కుకుంటాయి. బ్రెగ్జిట్‌ తీర్పును భగవంతుని సందేశంగా భావించాల్సి ఉందని, భవిష్యత్తులో మంచి వృద్ధి ఉంటుందని శాంకో సెక్యూరిటీస్‌ చీఫ్‌ జిమీత్‌మోడి వెల్లడించారు. బ్రిటన్‌ వైదొలగడంతో ఇక అదేబాటన మరికొన్ని దేశాలు వెళుతున్నాయి.  బ్రెగ్జిట్‌వల్ల యూరోప్‌ మొత్తంగా రాజకీయసమస్యలు ఎదుర్కొంటున్నదని వెల్లడయింది. భారత్‌పరంగా మాత్రం ఎటువంటి విపత్కర పరిస్థితులనైనా ఎదుర్కొంటామని ధీమాగా ఉన్నారు. విదేశీ కరెన్సీ నిల్వలు పుష్కలంగా ఉన్నాయని, మార్కెట్ల అనిశ్చితి, కరెన్సీ హెచ్చుతగ్గులను కట్టడిచేయగలమని ఆర్థిక మంత్రిత్వశాఖ అధికారులు పేర్కొనడం గమనార్హం.